**JI SEROKATIYA MECLISA MEZIN A TIRKIYEYÊ RE**

Li gorî xala Makezagonê ya 98’an û li gorî xalên Rêziknameya Navxweyî ya TBMM’yê yên 96’an û 99’an bi rêzdarî dixwazim bi awayekî nivîskî pirsên min ên li jêr ji aliye Wezîrê Çand û Turîzmê birêz Mehmet Nurî Ersoy bê bersivandin.

 **Remziye Tosun**

 **Parlamentera Amedê**

Di 15’ê Gulana 1932’yan de cara yekemîn bi alfabeya latînî ji aliye Celadet Alî Bedirxan ve bi Kurdî Kovara Hawar dest bi weşanê dike. Di sala 2006’an de jî ji aliye KNK’ê ve wekî Cejna Zimanê Kurdî tê ragihandin û her salê tê pîrozkirin.

Daxwazên civakî yên ji bo bi awayekî fermî zimanê kurdî bê pejirandin û ji bo bi kar anîna xizmetguheziya di cemaweriyê de her tim hatiye paşguhkirin. Ji bo bi kar anîna zimanê kurdî, ne bi zagonî ne jî bi makezagonî neketiye binê ewlehiyê.

Tê xwestin ku çand, ziman û wêjeya kurdî bê jibîrkirin û tunekirin. Hêj axfatinên bi Kurdî li Meclisê wekî; “Zimanekî nayê zanîn”, “Zimanekî nayê fêhmkirin” û zimanekî “X” derbasî girtekan dibe. Bi pêvajaya Rewşa Awarte (OHAL) re dibistanên ku perwerdehiya Kurdî didan hatin girtin, bi KHK’yan re jî xebatên li ser zimanê kurdî hatin astengkirin. Di vê pêvajoyê de Enstîtûya Kurdî ya Stenbolê ku yek ji saziya yekemîn a ku li ser çand, ziman û wêjeya Kurdî lîkolîn û xebat dikir di meha Kanûna 2016’an de hat girtin û deriye saziyê hat mohrkirin. Bi heman rengî Komeleya Lêkolîna Zimanê Kurdî û Pêşvexistinê KURDÎ-DER ku navenda wê li Amedê bû, ligel 37 heb şaxên xwe hatin girtin. Her wiha li Amedê Dibistana Fezad Kemanger ku perwerdeya zimanê kurdî dida bi sedan zarokan û Akademiya Ehmedê Xanî hat girtin. Dîsa bi heman rengî û KHK’yan yekemin Rojnameya Kurdî Azadiya Welat hat gitin. Li aliye din bi sedan navên sazî, park û kolanî ji Kurdî guherandin Tirkî. Her wiha di pêvajoyeke ku bi dehan hevşaredarên xizmeta şaredariyê kirine ji pêywirê hatine girtin û bi awayekî bêhiqûqî di girtîgehan de tên girtin de xwedîderketina li Cejna Zimanê Kurdî gelekî girîng e.

**Di vê Çarçoveyê de;**

1. Bi girtina saziyên zimanê Kurdî, rojname û kovarên bi kurdî weşan dikir çi hat armanckirin?
2. Li 113 welatên Neteweyên Yekbûyî gelek zimanê fermî tê bikar anîn, li Tirkiyeyê jî bi milyonan mirov zimanê Kurdî diaxive lê belê di qada cemaweriyê de hatiye qedexekirin, sedema vê yekê çi ye?
3. Ji bo kurdî li vî welatî bigihêje statuyeke fermî xebateke ku wezareta we dimeşîn e heye?
4. Bi dehan parlamenterên ku zimanê wan ê dayikê Kurdî ye hene. Di Lijneya Giştî ya Meclisa Mezin a Tirkiyeyê de axaftinên xwe yên li ser hin xebatên li Meclisê bi Kurdî dikin, ev axaftina bi Kurdî hêj jî wekî “Zimanekî nayê zanîn” derbasî girtekan dibe, sedema vê yekê çi ye?
5. Ji bo naskirin û parastina zimanên cuda yên li vî welatî xebat an jî planeke wezareta we heye gelo?